
AVIZ

asupra proiectului de Lege privind aprobarea Ordonanţei de urgenţă a Guvernului nr.67/2013 pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copiii preşcolari din grădiniţele de stat şi private cu program normal de 4 ore

(PLx. 390/2013)


În baza prevederilor art. 95 şi 115 din Regulamentul Camerei Deputaţilor, republicat, cu adresa nr. PLx. 390/ 28 octombrie 2013, Comisia pentru învăţământ, ştiinţă, tineret şi sport a primit, spre dezbatere şi avizare, în procedură de urgenţă, proiectul de Lege privind aprobarea Ordonanţei de urgenţă a Guvernului nr.67/2013 pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copiii preşcolari din grădiniţele de stat şi private cu program normal de 4 ore.

Proiectul de lege a fost dezbătut în Comisie în şedinţa din 05 noiembrie 2013.


Comisia, cu unanimitate de voturi, a hotărât să emită aviz favorabil asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor ordinare.

